Diari Oficial de la Generalitat Valenciana


Sumari del DOGV 3914, del 10-01-2001 (2000/10984)

ACORD de 31 d'octubre de 2000, de la Comissió Territorial d'Urbanisme de Castelló, relatiu a la modificació puntual núm. 1 de les Normes Subsidiàries de Planejament de Benlloch.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   3914

Data del DOGV
:   10-01-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2000/10356


Data del document
:   31-10-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Benlloc
    * pla d'urbanisme

ACORD de 31 d'octubre de 2000, de la Comissió Territorial d'Urbanisme de Castelló, relatiu a la modificació puntual núm. 1 de les Normes Subsidiàries de Planejament de Benlloch. [2000/10241]
  
Vist l'expedient relatiu a la modificació puntual núm. 1 de les Normes Subsidiàries de Planejament de Benlloch, i de conformitat amb els següents,
  
Antecedents
  
Primer
  
El ple de l'Ajuntament, en sessió celebrada el 9 de maig de 2000 acordà aprovar inicialment el projecte de modificació núm. 1 de les Normes Subsidiàries en la rectificació d'alineacions en la carretera a la serra d'en Galceran (CV-155), i se sotmeté a exposició pública per mitjà d'edictes inserits en el periòdic Mediterráneo de 15 de maig de 2000 i en el DOGV núm. 3.758, de 26 de maig de 2000. Durant aquest període no es va produir cap al·legació, i es va procedir a aprovar provisionalment el projecte en sessió celebrada el 6 de juliol de 2000.
  
Segon
  
La documentació aportada consisteix en una memòria informativa i justificativa, plans d'informació i d'ordenació.
  
Tercer
  
L'objecte de la modificació és l'ajust de l'alineació de les illes de cases que recauen a la carretera a la serra d'en Galceran (CV-155), dins del sòl urbà del municipi que de 15 m passa a tindre 10 m, amb la finalitat d'adaptar l'alineació a edificacions existents, la supressió del vial denominat 101 i la nova creació de dos vials denominats 101-A i 101-B, el primer entre les illes 16 i 17 i el segon entre les illes 19 i 20, i és de 10 i 8 metres d'amplària respectivament, amb la finalitat d'ajustar les determinacions del pla a la realitat física de la zona.
  
Com a conseqüència dels canvis introduïts i encara que l'illa 17 augmenta en quatre metres la seua profunditat edificable i s'uneix a la 18 amb la supressió del vial de 6 metres que les separava, amb un augment aproximat de 460 m² de superfície lucrativa privada, també es produeix una disminució d'aquesta entre les illes 19 i 16 que es quantifica aproximadament en 524 m², amb la qual cosa es produeix una disminució global del sostre edificable privat i el consegüent augment del sòl dotacional previst.
  
Quart
  
En data 12 de setembre de 2000 es sol·licità informe de l'excel·lentíssima Diputació Provincial, en relació amb les determinacions que la modificació comporta en la CV-115, sense que aquest haja sigut emés fins a la data. No obstant això, el representant de la Diputació Provincial en la Comissió Informativa assenyala que no hi ha cap inconvenient que des de les competències derivades de l'afectació a aquesta carretera puguen qüestionar el propòsit pretés per la modificació.
  
Fonaments de dret
  
Primer
  
Aquesta modificació ha sigut sotmesa a informació al públic amb posterioritat a l'entrada en vigor del Reglament de Planejament de la Comunitat Valenciana, aprovat pel Decret 201/1998, de 15 de desembre, per la qual cosa, i d'acord amb la disposició transitòria primera de l'esmentat Reglament, li són exigibles les seues disposicions relatives al contingut, tramitació, formalització o aprovació de plans.
  
Segon
  
La tramitació ha sigut correcta, segons el que disposa l'article 38 i següents de la Llei 6/94, de 15 de novembre, Reguladora de l'Activitat Urbanística (d'ara en avant LRAU) i la documentació està completa, a l'efecte del compliment del que estableix l'article 27 de la LRAU.
  
Tercer
  
Quant a la incidència dels canvis introduïts i la justificació d'aquests, no hi ha cap obstacle que puga qüestionar l'aprovació del document perquè, encara que es produeix un estretament d'un vial d'àmbit local, com és la CV-115, aquesta es produeix de la mateixa manera i en continuïtat amb illes més pròximes al barri històric tradicional, on l'estretament és fins i tot major. Per una altra part, la realitat física existent ja presenta aquesta alineació que es pretén ara formalitzar i plasmar en el document de planejament d'àmbit municipal.
  
D'una altra banda, la supressió del vial 101 i la nova creació dels vials 101-A i 101-B es justifiquen, segons el document, en adequacions a una realitat física, i a possibilitar el futur creixement de la població i respectar traçats viaris més concordes amb les polítiques municipals actuals.
  
Quart
  
Els canvis introduïts comporten una disminució de l'aprofitament lucratiu privat i un augment del sòl dotacional públic viari que inicialment es preveia, per la qual cosa és innecessària l'observança del que assenyalen els articles 55.3 i 17 de l'annex al Reglament de Planejament, i es verifica el compliment dels articles 19.A i 19.B de la LRAU en relació amb els canvis introduïts.
  
Així les coses i des de l'exercici autonòmic derivat de l'observació de les comeses assenyalades en l'article 40.1 de la LRAU i en virtut del que assenyala l'article 40.2 de l'esmentada Llei, no existeix cap obstacle que puga qüestionar l'aprovació definitiva del document.
  
Cinqué
  
De conformitat amb el que estableixen els articles 8.a i 9.1 del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, en aquest cas, el director general d'Urbanisme i Ordenació Territorial pot sotmetre l'expedient a aprovació definitiva del conseller d'Obres Públiques, Urbanisme i Transports, o bé sotmetre la proposta a dictamen previ de la Comissió Territorial, dictamen que en el cas de municipis de menys de 50.000 habitants, com és el cas de Benlloch, tindrà directament efectes de resolució executòria.
  
En virtut de tot el que s'ha exposat, la Comissió Territorial d'Urbanisme de Castelló acorda: aprovar definitivament la modificació puntual núm. 1 de les Normes Subsidiàries de Benlloch, relatiu a l'ajust d'alienacions en la carretera a la serra d'en Galceran.
  
Contra aquest acord, que no posa fi a la via administrativa, podrà interposar-se recurs administratiu d'alçada, en el termini d'un mes, davant el conseller d'Obres Públiques, Urbanisme i Transports, això sense perjudici d'utilitzar qualsevol altre recurs que es considere oportú.
  
Castelló, 31 d'octubre de 2000.- El secretari de la Comissió Territorial d'Urbanisme: Fernando Renau Faubell